title: Regulamentul de punere în aplicare (UE) 2019/1706 al Comisiei din 10 octombrie 2019 de modificare a Regulamentului de punere în aplicare (UE) 2017/325 de instituire a unei taxe antidumping definitive la importurile de fire de mare rezistență din poliester originare din Republica Populară Chineză în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (UE) 2016/1036 al Parlamentului European și al Consiliului

text:
                  11.10.2019

                  RO

                  Jurnalul Oficial al Uniunii Europene

                  L 260/42

         REGULAMENTUL DE PUNERE ÎN APLICARE (UE) 2019/1706 AL COMISIEI
         din 10 octombrie 2019
         de modificare a Regulamentului de punere în aplicare (UE) 2017/325 de instituire a unei taxe antidumping definitive la importurile de fire de mare rezistență din poliester originare din Republica Populară Chineză în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (UE) 2016/1036 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”),
         având în vedere Regulamentul de punere în aplicare (UE) 2017/325 al Comisiei din 24 februarie 2017 de instituire a unei taxe antidumping definitive la importurile de fire de mare rezistență din poliester originare din Republica Populară Chineză în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (UE) 2016/1036 al Parlamentului European și al Consiliului (2), astfel cum a fost modificat prin Regulamentul de punere în aplicare (UE) 2017/2368 al Comisiei (3), în special articolul 1 alineatul (5),
         întrucât:
         A.   MĂSURI ÎN VIGOARE

                     (1)

                     Prin Regulamentul de punere în aplicare (UE) nr. 1105/2010 (4), Consiliul a instituit o taxă antidumping definitivă la importurile în Uniune de fire de mare rezistență din poliester originare din Republica Populară Chineză (denumit în continuare „produsul în cauză”).

                     (2)

                     Pentru examinarea producătorilor-exportatori din Republica Populară Chineză (denumită în continuare „RPC”) în cadrul anchetei inițiale s-a aplicat eșantionarea, în conformitate cu articolul 17 din regulamentul de bază.

                     (3)

                     Pentru producătorii-exportatori din RPC incluși în eșantion, Consiliul a instituit niveluri individuale ale taxei antidumping cuprinse între 5,1 % și 9,8 % la importurile de produs în cauză. Pentru producătorii-exportatori cooperanți care nu au fost incluși în eșantion, a fost instituit un nivel al taxei de 5,3 %. În plus, s-a instituit un nivel al taxei de 9,8 % la nivel național pentru importurile de fire de mare rezistență din poliester de la toate celelalte societăți chineze.

                     (4)

                     În urma unei reexaminări în perspectiva expirării măsurilor în temeiul articolului 11 alineatul (2) din regulamentul de bază, măsurile inițiale au fost prelungite pe o perioadă de cinci ani prin Regulamentul de punere în aplicare (UE) 2017/325.

                     (5)

                     Regulamentul de punere în aplicare (UE) 2017/2368 a modificat Regulamentul de punere în aplicare (UE) 2017/325 pentru a include articolul 1 alineatul (5), care permite producătorilor-exportatori să solicite tratamentul de nou producător-exportator.

                     (6)

                     Articolul 1 alineatul (5) din Regulamentul de punere în aplicare (UE) 2017/325, astfel cum a fost modificat prin Regulamentul de punere în aplicare (UE) 2017/2368, prevede că, în cazul în care o parte din RPC prezintă Comisiei suficiente elemente de probă pentru a demonstra că:

                                 (a)

                                 nu a exportat în Uniune produsul în cauză în cursul perioadei anchetei inițiale (de la 1 iulie 2008 până la 30 iunie 2009);

                                 (b)

                                 nu este afiliată niciunui exportator sau producător care face obiectul măsurilor instituite prin prezentul regulament; și

                                 (c)

                                 a exportat efectiv în Uniune produsul în cauză după perioada anchetei inițiale sau și-a asumat obligația contractuală irevocabilă de a exporta o cantitate importantă către Uniune după încheierea perioadei anchetei inițiale,

                           anexa la Regulamentul de punere în aplicare (UE) 2017/325 poate fi modificată pentru a atribui părții respective nivelul taxei aplicabile societăților cooperante care nu au fost incluse în eșantion, și anume nivelul taxei medii ponderate de 5,3 %.

               B.   CERERI DE ACORDARE A TRATAMENTULUI DE NOU PRODUCĂTOR-EXPORTATOR

                     (7)

                     Societatea Wuxi Soplumb Technology Development Co., Ltd, s-a făcut cunoscută după publicarea Regulamentului de punere în aplicare (UE) 2017/325 și a prezentat Comisiei o cerere pentru a primi statutul de nou producător-exportator și, prin urmare, i se aplică nivelul taxei aplicabile societăților cooperante din RPC care nu au fost incluse în eșantion, și anume 5,3 %.

                     (8)

                     Pentru a stabili dacă solicitantul a îndeplinit criteriile pentru acordarea tratamentului de nou producător-exportator, prezentat mai sus în considerentul 6, Comisia a trimis mai întâi un chestionar solicitantului prin care a solicitat dovezi care să demonstreze că îndeplinește aceste criterii. După o primă analiză a răspunsului la chestionar, Comisia a trimis solicitantului o scrisoare prin care a solicitat informații suplimentare la care solicitantul a răspuns.

                     (9)

                     Comisia a verificat toate informațiile pe care le-a considerat necesare pentru a stabili dacă solicitantul îndeplinește sau nu criteriile. Comisia a informat, de asemenea, industria din Uniune cu privire la această cerere de „tratament de nou producător-exportator”.

                     (10)

                     Industria din Uniune nu a formulat observații cu privire la cerere.

               C.   ANALIZAREA CERERII

                     (11)

                     În ceea ce privește criteriul (a), Comisia a examinat licența comercială a solicitantului, statutul acesteia și situațiile financiare auditate și a stabilit că solicitantul a fost înființat la 11 februarie 2015. Prin urmare, având în vedere informațiile disponibile, Comisia a stabilit că solicitantul nu a exportat produsul în cauză în cursul anchetei inițiale (de la 1 iulie 2008 până la 30 iunie 2009). Prin urmare, solicitantul respectă criteriul (a), astfel cum este prevăzut la considerentul 6.

                     (12)

                     În ceea ce privește criteriul conform căruia solicitantul nu este afiliat niciunui exportator sau producător care face obiectul măsurilor antidumping instituite prin regulamentul inițial [criteriul (b)], Comisia a examinat relațiile acționarilor săi și ale societății sale afiliate de vânzări la export. Comisia a stabilit din informațiile de care dispune că solicitantul nu este afiliat niciunui exportator sau producător care face obiectul măsurilor antidumping. Prin urmare, solicitantul respectă criteriul (b), astfel cum este prevăzut la considerentul 6.

                     (13)

                     În ceea ce privește criteriul (c), care analizează dacă solicitantul a exportat efectiv în Uniune produsul în cauză sau și-a asumat o obligație contractuală irevocabilă de a exporta o cantitate importantă în Uniune după perioada anchetei inițiale, solicitantul a furnizat dovezi ale exporturilor produsului în cauză către Croația după perioada anchetei inițiale. Autoritățile vamale croate au raportat, de asemenea, tranzacția în baza de date creată în temeiul articolului 14 alineatul (6) din regulamentul de bază. Prin urmare, societatea respectă criteriul (c), astfel cum este prevăzut la considerentul 6.

               D.   CONCLUZIE

                     (14)

                     Comisia a concluzionat că solicitantul îndeplinește cele trei criterii pentru a fi considerat drept un nou producător-exportator. Prin urmare, numele acestuia ar trebui să fie adăugat pe lista societăților cooperante neincluse în eșantion din anexa la Regulamentul de punere în aplicare (UE) 2017/325.

                     (15)

                     Prin urmare, Regulamentul de punere în aplicare (UE) 2017/325 ar trebui să fie modificat în consecință.

               E.   COMUNICAREA CONSTATĂRILOR

                     (16)

                     Comisia a informat solicitantul și industria din Uniune cu privire la concluziile de mai sus și le-a dat acestora posibilitatea de a prezenta observații.

                     (17)

                     Părților li s-a acordat posibilitatea de a prezenta observații. [Nu s-a primit nicio observație.]

                     (18)

                     Prezentul regulament este conform cu avizul comitetului instituit prin articolul 15 alineatul (1) din Regulamentul (UE) 2016/1036,

               ADOPTĂ PREZENTUL REGULAMENT:

            Articolul 1
            Următoarea societate este adăugată la lista producătorilor-exportatori din Republica Populară Chineză din anexa la Regulamentul de punere în aplicare (UE) 2017/325:

                        Denumirea societății

                        Localitatea

                        „Wuxi Solead Technology Development Co., Ltd.

                        Xinjian Town”

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 octombrie 2019.

                  Pentru Comisie

                  Președintele

               Jean-Claude JUNCKER

            (1)  JO L 176, 30.6.2016, p. 21.

            (2)  JO L 49, 25.2.2017, p. 6.

            (3)  JO L 337, 19.12.2017, p. 24.

            (4)  JO L 315, 1.12.2010, p. 1.


title: Regulamentul de punere în aplicare (UE) 2019/1756 al Comisiei din 23 octombrie 2019 de modificare a anexei V la Regulamentul (CE) nr. 136/2004 în ceea ce privește includerea Regatului Unit al Marii Britanii și Irlandei de Nord în lista țărilor terțe autorizate să introducă în Uniune transporturi de fân și de paie (Text cu relevanță pentru SEE)

text:
                  24.10.2019

                  RO

                  Jurnalul Oficial al Uniunii Europene

                  L 270/57

         REGULAMENTUL DE PUNERE ÎN APLICARE (UE) 2019/1756 AL COMISIEI
         din 23 octombrie 2019
         de modificare a anexei V la Regulamentul (CE) nr. 136/2004 în ceea ce privește includerea Regatului Unit al Marii Britanii și Irlandei de Nord în lista țărilor terțe autorizate să introducă în Uniune transporturi de fân și de paie
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 19 alineatul (1),
         întrucât:

                     (1)

                     La 29 martie 2017, Regatul Unit a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană (TUE). La 11 aprilie 2019, Consiliul European a adoptat, de comun acord cu Regatul Unit, Decizia (UE) 2019/584 (2) privind prelungirea termenului în temeiul articolului 50 alineatul (3) din TUE. În conformitate cu decizia respectivă, perioada prevăzută la articolul 50 alineatul (3) din TUE a fost prelungită până la 31 octombrie 2019. Prin urmare, legislația Uniunii va înceta să se aplice Regatului Unit începând de la 1 noiembrie 2019 („data retragerii”).

                     (2)

                     Directiva 97/78/CE stabilește principiile de bază ale organizării controalelor sanitar-veterinare pentru produsele care provin din țări terțe și sunt introduse în Uniune. În conformitate cu articolul 19 alineatul (1) din directiva respectivă, Comisia trebuie să întocmească o listă a produselor vegetale care trebuie supuse controalelor sanitar-veterinare la frontieră deoarece pot prezenta un risc de răspândire a unor boli infecțioase sau contagioase ale animalelor în Uniune, precum și o listă a țărilor terțe care pot fi autorizate să exporte aceste produse vegetale către Uniune.

                     (3)

                     În consecință, anexa IV la Regulamentul (CE) nr. 136/2004 al Comisiei (3) enumeră fânul și paiele ca produse vegetale care trebuie supuse controalelor sanitar-veterinare la frontieră, în timp ce anexa V la regulamentul respectiv conține lista țărilor din care statele membre sunt autorizate să importe fân și paie.

                     (4)

                     Regatul Unit al Marii Britanii și Irlandei de Nord a furnizat garanțiile necesare pentru ca această țară să respecte condițiile prevăzute în Regulamentul (CE) nr. 136/2004 pentru introducerea în Uniune a transporturilor de produse de fân și de paie după data retragerii, prin respectarea în continuare a legislației Uniunii pentru o perioadă inițială de cel puțin nouă luni.

                     (5)

                     Prin urmare, luând în considerare aceste garanții specifice furnizate de Regatul Unit al Marii Britanii și Irlandei de Nord și pentru a se evita orice perturbare inutilă a schimburilor comerciale după data retragerii, Regatul Unit al Marii Britanii și Irlandei de Nord ar trebui inclus în lista țărilor terțe autorizate să introducă în Uniune transporturi de fân și de paie, stabilită în anexa V la Regulamentul (CE) nr. 136/2004.

                     (6)

                     Prin urmare, anexa V la Regulamentul (CE) nr. 136/2004 ar trebui modificată în consecință.

                     (7)

                     Prezentul regulament ar trebui să se aplice de la 1 noiembrie 2019, cu excepția cazului în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.

                     (8)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Anexa V la Regulamentul (CE) nr. 136/2004 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 noiembrie 2019.
            Cu toate acestea, regulamentul nu se aplică dacă legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 octombrie 2019.

                  Pentru Comisie

                  Președintele

               Jean-Claude JUNCKER

            (1)  JO L 24, 30.1.1998, p. 9.

            (2)  Decizia (UE) 2019/584 a Consiliului European adoptată de comun acord cu Regatul Unit din 11 aprilie 2019 privind prelungirea termenului în temeiul articolului 50 alineatul (3) din TUE (JO L 101, 11.4.2019, p. 1).

            (3)  Regulamentul (CE) nr. 136/2004 al Comisiei din 22 ianuarie 2004 de stabilire a procedurilor controalelor sanitar-veterinare la punctele de control la frontieră ale Comunității la importul produselor provenind din țări terțe (JO L 21, 28.1.2004, p. 11).

            ANEXĂ
            La anexa V la Regulamentul (CE) nr. 136/2004, după intrarea referitoare la Chile, se introduce următorul rând:

                           „GB

                           Regatul Unit al Marii Britanii și Irlandei de Nord”


title: Regulamentul de punere în aplicare (UE) 2019/1811 al Comisiei din 23 octombrie 2019 privind clasificarea anumitor mărfuri în Nomenclatura combinată

text:
                  30.10.2019

                  RO

                  Jurnalul Oficial al Uniunii Europene

                  L 278/1

         REGULAMENTUL DE PUNERE ÎN APLICARE (UE) 2019/1811 AL COMISIEI
         din 23 octombrie 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                     (5)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament este obligatoriu în toate elementele sale și se aplică direct în toate statele membre.

            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Adoptat la Bruxelles, 23 octombrie 2019.

                  Pentru Comisie,

                  Pentru Președinte,

               Stephen QUEST

                  Director General

                  Direcția Generală Impozitare și Uniune

                  Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

               ANEXĂ

                        Descrierea mărfurilor

                        Clasificare (Cod NC)

                        Motive

                        (1)

                        (2)

                        (3)

                        O mașină mobilă, autoechilibrată, acționată electric, un așa-numit „robot pentru teleprezență”. Este alcătuit din următoarele componente principale, montate într-o singură carcasă cu două roți dispuse pe o axă:

                                    —

                                    un accelerometru și un giroscop;

                                    —

                                    un motor electric;

                                    —

                                    un modul Bluetooth;

                                    —

                                    o baterie reîncărcabilă.

                              Articolul este dotat cu o fișă de curent pentru reîncărcarea bateriei, un indicator luminos și un picior telescopic vertical acționat cu ajutorul unei comenzi motorizate de reglare a înălțimii. Piciorul este dotat, în partea superioară, cu un suport detașabil pentru un calculator de tip tabletă („tabletă”). Suportul este echipat cu un port USB pentru încărcarea tabletei.
                        Articolul poate fi controlat de la distanță numai prin intermediul unui dispozitiv compatibil (tabletă etc.) cu funcții de comunicații fără fir prin Bluetooth.
                        Articolul este utilizat pentru transportul și ridicarea sau coborârea tabletei și pentru alimentarea tabletei cu energie electrică.
                        A se vedea imaginea  (*1).

                        8428 90 90

                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XVI, precum și pe baza textului codurilor NC 8428, 8428 90  și 8428 90 90 .
                        Articolul permite doar deplasarea tabletei și alimentarea acesteia cu energie electrică; el nu permite tabletei să execute alte operațiuni decât cele pentru care este concepută. Prin urmare, articolul nu adaptează tableta pentru o anumită operațiune, nu extinde posibilitățile de operare ale acesteia și nici nu asigură un anumit serviciu în raport cu funcția principală a tabletei (a se vedea Hotărârea din 16 iunie 2011, Unomedical, C-152/10, EU:C:2011:402, punctul 29 și, de asemenea, notele explicative la Sistemul armonizat aferente poziției 8473, al doilea paragraf).
                        În consecință, clasificarea la poziția 8473 ca accesoriu care poate fi utilizat exclusiv sau în principal cu mașinile sau aparatele de la pozițiile 8470-8472 este exclusă.
                        Clasificarea la poziția 8479 sau 8543 este exclusă, deoarece articolul îndeplinește mai multe funcții ale mașinilor menționate la pozițiile din capitolul 84 sau 85 (secțiunea XVI), cum ar fi funcția de ridicare și de manevrare (transportarea și ridicarea sau coborârea unei tablete), alimentarea unui dispozitiv cu curent electric și o funcție de comunicare prin intermediul protocolului Bluetooth.
                        În conformitate cu nota 3 la secțiunea XVI, aparatul trebuie clasificat după funcția principală pe care o îndeplinește.
                        Articolul este conceput pentru transportul și ridicarea sau coborârea unei tablete și, în consecință, aceasta este funcția sa principală în sensul notei 3 la secțiunea XVI. Celelalte funcții sunt accesorii.
                        Prin urmare, articolul trebuie clasificat la codul NC 8428 90 90  ca alte mașini și aparate de ridicat, de manevrat, de încărcat sau de descărcat.

               (*1)  (*) Imaginea are caracter pur informativ.


title: Regulamentul De Punere În Aplicare (UE) 2019/1812 al Comisiei din 23 octombrie 2019 privind clasificarea anumitor mărfuri în Nomenclatura combinată

text:
                  30.10.2019

                  RO

                  Jurnalul Oficial al Uniunii Europene

                  L 278/4

         REGULAMENTUL DE PUNERE ÎN APLICARE (UE) 2019/1812 AL COMISIEI
         din 23 octombrie 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                     (5)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 octombrie 2019.

                  Pentru Comisie,

                  Pentru Președinte,

               Stephen QUEST

                  Director General

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare (Cod NC)

                        Motive

                        (1)

                        (2)

                        (3)

                        Sticlă pentru apă reutilizabilă fabricată din sticlă borosilicică transparentă, prevăzută cu un capac filetat din oțel inoxidabil. Capacul are o garnitură inelară interioară din silicon care asigură închiderea etanșă. Sticla este prevăzută cu o toartă de transport atașată la capac și un manșon antialunecare din silicon detașabil pentru o utilizare confortabilă.
                        Sticla are o înălțime de aproximativ 220 mm și un diametru de 60 mm. Diametrul gâtului este de aproximativ 30 mm. Sticla are o capacitate de până la 0,6 l.

                            (*1) A se vedea imaginile.

                        7013 99 00

                        Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului de la codurile NC 7013 și 7013 99 00 .
                        Clasificarea la poziția 7010 ca sticle, baloane și alte recipiente, din sticlă, folosite pentru transportul sau ambalarea de bunuri este exclusă, deoarece articolul nu este utilizat în mod curent în comerț [a se vedea și notele explicative ale Sistemului armonizat (NESA) aferente poziției 7010, primul paragraf, NESA aferente poziției 7013, ultimul paragraf litera (b), precum și avizul de clasificare în Sistemul armonizat 3924.90/2].
                        Prin urmare, articolul trebuie clasificat la codul NC 7013 99 00  ca alte obiecte din sticlă pentru servicii de masă, pentru bucătărie, toaletă, birou, pentru decorarea locuințelor sau pentru utilizări similare.

               (*1)  Imaginile au un caracter pur informativ.


title: Regulamentul de punere în aplicare (UE) 2019/1826 al Comisiei din 25 octombrie 2019 de înregistrare a unei denumiri în Registrul denumirilor de origine protejate și al indicațiilor geografice protejate [Kaimiškas Jovarų alus (IGP)]

text:
                  31.10.2019

                  RO

                  Jurnalul Oficial al Uniunii Europene

                  L 279/22

         REGULAMENTUL DE PUNERE ÎN APLICARE (UE) 2019/1826 AL COMISIEI
         din 25 octombrie 2019
         de înregistrare a unei denumiri în Registrul denumirilor de origine protejate și al indicațiilor geografice protejate [„Kaimiškas Jovarų alus” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Kaimiškas Jovarų alus”, depusă de Republica Lituania, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Kaimiškas Jovarų alus” ar trebui, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Kaimiškas Jovarų alus” (IGP).
            Denumirea menționată la primul paragraf identifică un produs din clasa 2.1. Brânzeturi din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 octombrie 2019.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  JO C 217, 28.6.2019, p. 5.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2019/1853 al Comisiei din 5 noiembrie 2019 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

text:
                  6.11.2019

                  RO

                  Jurnalul Oficial al Uniunii Europene

                  L 285/7

         REGULAMENTUL DE PUNERE ÎN APLICARE (UE) 2019/1853 AL COMISIEI
         din 5 noiembrie 2019
         de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
         întrucât:

                     (1)

                     Anexa III la Regulamentul (CE) nr. 1210/2003 cuprinde lista organismelor publice, a corporațiilor și a agențiilor, a persoanelor fizice și juridice, a organismelor și a entităților fostului guvern irakian care, în temeiul regulamentului menționat, fac obiectul înghețării fondurilor și a resurselor economice care se aflau în afara Irakului la data de 22 mai 2003.

                     (2)

                     La 30 octombrie 2019, Comitetul pentru sancțiuni al Consiliului de Securitate al Organizației Națiunilor Unite a hotărât să elimine două mențiuni de pe lista persoanelor sau a entităților cărora ar trebui să li se aplice înghețarea fondurilor și a resurselor economice.

                     (3)

                     Prin urmare, anexa III la Regulamentul (CE) nr. 1210/2003 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa III la Regulamentul (CE) nr. 1210/2003 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 noiembrie 2019.

                  Pentru Comisie,

                  Pentru Președinte,

                  Șeful Serviciului Instrumente de Politică Externă

            (1)  JO L 169, 8.7.2003, p. 6.

               ANEXĂ

            În anexa III la Regulamentul (CE) nr. 1210/2003 se elimină următoarele mențiuni:

                           „183.

                           STATE ORGANISATION FOR IRRIGATION PROJECTS (alias GENERAL ESTABLISHMENT FOR IRRIGATION PROJECTS). Adrese: (a) Northgate, Karanteena, P.O. Box 148, Baghdad, Iraq; (b) Al-Muadham, near Engineering College, P.O. Box 14186, Baghdad, Iraq.

                           184.

                           STATE ORGANISATION FOR LAND RECLAMATION [alias (a) GENERAL ESTABLISHMENT FOR PLANTATION AND DEVELOPMENT OF THE RECLAIMED LANDS, (b) GENERAL ESTABLISHMENT FOR EXECUTION OF LAND RECLAMATION CONTRACTS, (c) GENERAL ESTABLISHMENT FOR LAND RECLAMATION OF CENTRAL AND NORTHERN AREAS, (d) GENERAL ESTABLISHMENT FOR LAND RECLAMATION OF SOUTHERN AREAS]. Adrese: (a) Amiriya, Abu Gharib, P.O. Box 6161, Baghdad, Iraq; (b) P.O. Box 6061, Aamrlya 7, Nisan, Iraq; (c) P.O. Box 609, Al-Sadoon St., Baghdad, Iraq; (d) P.O. Box 27, Wasit Province, Kut, Iraq.”


title: Regulamentul de punere în aplicare (UE) 2019/1943 al Consiliului din 25 noiembrie 2019 privind punerea în aplicare a Regulamentului (UE) 2016/1686 al Consiliului de instituire a unor măsuri restrictive suplimentare împotriva ISIL (Da’esh) și Al-Qaida și a persoanelor fizice și juridice, entităților sau organismelor asociate cu acestea

text:
                  25.11.2019

                  RO

                  Jurnalul Oficial al Uniunii Europene

                  LI 303/1

         REGULAMENTUL DE PUNERE ÎN APLICARE (UE) 2019/1943 AL CONSILIULUI
         din 25 noiembrie 2019
         privind punerea în aplicare a Regulamentului (UE) 2016/1686 al Consiliului de instituire a unor măsuri restrictive suplimentare împotriva ISIL (Da’esh) și Al-Qaida și a persoanelor fizice și juridice, entităților sau organismelor asociate cu acestea
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1686 din 20 septembrie 2016 al Consiliului de instituire a unor măsuri restrictive suplimentare împotriva ISIL (Da’esh) și Al-Qaida și a persoanelor fizice și juridice, entităților sau organismelor asociate cu acestea (1), în special articolul 4 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 20 septembrie 2016, Consiliul a adoptat Regulamentul (UE) 2016/1686.

                     (2)

                     Având în vedere că ISIL (Da’esh) și Al-Qaida, precum și persoanele fizice și juridice, entitățile sau organismele asociate cu acestea reprezintă în continuare o amenințare, ar trebui adăugată o persoană pe lista persoanelor fizice și juridice, a entităților și a organismelor prevăzută în anexa I la Regulamentul (UE) 2016/1686.

                     (3)

                     Prin urmare, Regulamentul (UE) 2016/1686 ar trebui modificat în consecință,

               ADOPTĂ PREZENTUL REGULAMENT:

            Articolul 1
            Anexa I la Regulamentul (UE) 2016/1686 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 noiembrie 2019.

                  Pentru Consiliu

                  Președintele

               F. MOGHERINI

            (1)  JO L 255, 21.9.2016, p. 1.

            ANEXĂ
            Pe lista prevăzută în anexa I la Regulamentul (UE) 2016/1686 se adaugă următoarea rubrică:

                        „5.

                        Guillaume PIROTTE; data nașterii: 7 iunie 1994; locul nașterii: Grasse (Franța); cetățenia: franceză.”


title: Regulamentul de punere în aplicare (UE) 2020/7 al Comisiei din 19 decembrie 2019 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Huile d’olive de la Vallée des Baux-de-Provence (DOP)]

text:
                  8.1.2020

                  RO

                  Jurnalul Oficial al Uniunii Europene

                  L 4/1

         REGULAMENTUL DE PUNERE ÎN APLICARE (UE) 2020/7 AL COMISIEI
         din 19 decembrie 2019
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Huile d’olive de la Vallée des Baux-de-Provence” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Huile d’olive de la Vallée des Baux-de-Provence”, înregistrată în temeiul Regulamentului (CE) nr. 1187/2000 al Comisiei (2).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Huile d’olive de la Vallée des Baux-de-Provence” (DOP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 19 decembrie 2019.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  Regulamentul (CE) nr. 1187/2000 al Comisiei din 5 iunie 2000 de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate”, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare ( JO L 133, 6.6.2000, p. 19).

            (3)  JO C 279, 19.8.2019, p. 3.


title: Regulamentul de punere în aplicare (UE) 2020/16 al Comisiei din 10 ianuarie 2020 de autorizare a introducerii pe piață a clorurii de ribozid-nicotinamidă ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE)

text:
                  13.1.2020

                  RO

                  Jurnalul Oficial al Uniunii Europene

                  L 7/6

         REGULAMENTUL DE PUNERE ÎN APLICARE (UE) 2020/16 AL COMISIEI
         din 10 ianuarie 2020
         de autorizare a introducerii pe piață a clorurii de ribozid-nicotinamidă ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

                     (2)

                     În temeiul articolului 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2), care a stabilit o listă a Uniunii conținând alimentele noi autorizate.

                     (3)

                     În temeiul articolului 12 din Regulamentul (UE) 2015/2283, Comisia trebuie să transmită un proiect de act de punere în aplicare vizând autorizarea introducerii pe piața Uniunii a unui aliment nou și actualizarea listei Uniunii.

                     (4)

                     La 10 mai 2018, societatea ChromaDex Inc. (denumită în continuare „solicitantul”) a înaintat Comisiei o cerere de introducere pe piața Uniunii a clorurii de ribozid-nicotinamidă ca aliment nou în sensul articolului 10 alineatul (1) din Regulamentul (UE) 2015/2283. Cererea a avut ca obiect utilizarea clorurii de ribozid-nicotinamidă ca sursă de niacină în suplimentele alimentare destinate populației adulte generale la nivelul maxim de utilizare de 300 mg/zi. În plus, s-a solicitat ca ribozid-nicotinamida să fie, de asemenea, adăugată, ca sursă de niacină, pe lista formelor de niacină specificate în anexa II la Directiva 2002/46/CE a Parlamentului European și a Consiliului (3).

                     (5)

                     De asemenea, solicitantul a înaintat Comisiei o cerere de protecție a datelor care constituie obiectul dreptului de proprietate pentru mai multe studii prezentate în sprijinul cererii, și anume un studiu in vitro care evaluează metabolizarea ribozid-nicotinamidei în sânge (studiul nr. 160312) (4); un studiu de toxicitate orală pentru stabilirea dozelor pe o perioadă de 7 zile, efectuat pe câini tineri (studiul nr. 17-921) (5); un test de screening hERG (studiul nr. 20151223) (6); un studiu de toxicitate orală cu administrare repetată a dozelor pe o perioadă de 28 zile, efectuat pe câini tineri (studiul nr. 17-940) (7); un studiu de toxicitate orală cu administrare repetată a dozelor pe o perioadă de 90 zile, efectuat pe șobolani Sprague–Dawley (studiul nr. S14022) (8); un studiu privind toxicitatea pentru reproducere (studiul nr. G10959) (9); precum și un studiu privind toxicitatea pentru dezvoltare, efectuat pe șobolani (studiul nr. G10957) (10);

                     (6)

                     La 8 octombrie 2018, Comisia a consultat Autoritatea Europeană pentru Siguranța Alimentară (denumită în continuare „autoritatea”), solicitându-i să furnizeze un aviz științific cu privire la siguranța substanței ribozid-nicotinamidă ca aliment nou, în conformitate cu articolul 10 alineatul (3) din Regulamentul (UE) 2015/2283, și la evaluarea utilizării preconizate ca supliment alimentar.

                     (7)

                     La 4 iulie 2019, autoritatea a adoptat avizul științific privind „Siguranța clorurii de ribozid-nicotinamidă ca aliment nou în temeiul Regulamentului (UE) 2015/2283 și privind biodisponibilitatea nicotinamidei din această sursă, în contextul Directivei 2002/46/CE” (11). Acest aviz științific este conform cerințelor de la articolul 11 din Regulamentul (UE) 2015/2283.

                     (8)

                     În avizul său, autoritatea a concluzionat că clorura de ribozid-nicotinamidă este sigură atunci când este utilizată în suplimente alimentare la nivelul maxim de 300 mg/zi pentru populația generală adultă, cu excepția femeilor însărcinate și a femeilor care alăptează, precum și la nivelul maxim de 230 mg/zi pentru femeile însărcinate și pentru cele care alăptează.

                     (9)

                     Avizul autorității oferă suficiente motive pentru a se stabili că clorura de ribozid-nicotinamidă, în condițiile de utilizare evaluate, respectă dispozițiile de la articolul 12 alineatul (1) din Regulamentul (UE) 2015/2283.

                     (10)

                     Autoritatea a considerat că, în elaborarea avizului său cu privire la clorura de ribozid-nicotinamidă ca aliment nou, datele din studiul in vitro de evaluare a metabolismului ribozid-nicotinamidei din sânge (studiul nr. 160312) au servit drept bază pentru evaluarea biodisponibilității nicotinamidei, în timp ce datele provenite de la cinci studii de toxicitate [un studiu de toxicitate orală pentru stabilirea dozelor pe o perioadă de 7 zile, efectuat pe câini tineri (studiul nr. 17-921); un studiu de toxicitate orală cu administrare repetată a dozelor pe o perioadă de 28 zile, efectuat pe câini tineri (studiul nr. 17-940); un studiu de toxicitate orală cu administrare repetată a dozelor pe o perioadă de 90 zile, efectuat pe șobolani Sprague–Dawley (studiul nr. S14022); un studiu privind toxicitatea pentru reproducere (studiul nr. G10959); precum și un studiu privind toxicitatea pentru dezvoltare, efectuat pe șobolani (studiul nr. G10957)] au servit drept bază pentru evaluarea siguranței clorurii de ribozid-nicotinamidă. Prin urmare, se consideră că, în absența datelor din rapoartele nepublicate ale studiilor menționate, nu s-ar fi putut ajunge la concluziile privind siguranța clorurii de ribozid-nicotinamidă.

                     (11)

                     Comisia i-a cerut solicitantului clarificări suplimentare cu privire la justificarea cererii sale de protecție a datelor în ceea ce privește studiul in vitro care evaluează metabolismul ribozid-nicotinamidei în sânge și cele cinci studii de toxicitate, precum și să clarifice cererea sa de a beneficia de un drept exclusiv de a face trimitere la aceste studii, astfel cum se menționează la articolul 26 alineatul (2) litera (b) din Regulamentul (UE) 2015/2283.

                     (12)

                     Solicitantul a declarat că, la momentul depunerii cererii, deținea dreptul de proprietate asupra acestor studii și dreptul exclusiv de a face trimitere la acestea în calitate de deținător al dreptului de proprietate și că, prin urmare, terții nu au dreptul legal de a accesa și utiliza aceste studii și nici de a face trimitere la datele respective.

                     (13)

                     Comisia a evaluat toate informațiile furnizate de către solicitant și a considerat că solicitantul a justificat în mod suficient îndeplinirea cerințelor prevăzute la articolul 26 alineatul (2) din Regulamentul (UE) 2015/2283. Prin urmare, studiul in vitro care evaluează metabolismul ribozid-nicotinamidei în sânge și cele cinci studii de toxicitate cuprinse în dosarul solicitantului nu ar trebui să fie utilizate de autoritate în beneficiul unui solicitant ulterior pentru o perioadă de cinci ani de la data intrării în vigoare a prezentului regulament. În consecință, introducerea pe piața Uniunii a clorurii de ribozid-nicotinamidă trebuie limitată la solicitantul în cauză pentru perioada respectivă.

                     (14)

                     Cu toate acestea, restricționarea autorizării clorurii de ribozid-nicotinamidă și a trimiterilor la studiile cuprinse în dosarul solicitantului pentru utilizarea exclusivă a solicitantului nu împiedică alți solicitanți să ceară o autorizație de introducere pe piață pentru același aliment nou, cu condiția ca cererea lor să se bazeze pe informații obținute în mod legal, care să justifice autorizarea în temeiul prezentului regulament.

                     (15)

                     Directiva 2002/46/CE stabilește cerințe privind suplimentele alimentare. Utilizarea clorurii de ribozid-nicotinamidă trebuie autorizată fără a aduce atingere cerințelor din directiva respectivă.

                     (16)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Clorura de ribozid-nicotinamidă, cu specificațiile din anexa la prezentul regulament, se include în lista cu alimente noi autorizate a Uniunii, stabilită în Regulamentul de punere în aplicare (UE) 2017/2470.

               (2)   Pe o perioadă de cinci ani de la data intrării în vigoare a prezentului regulament, numai solicitantul inițial:

                           —

                           Societatea: ChromaDex Inc.;

                           —

                           Adresa: 10900 Wilshire Boulevard Suite 600, Los Angeles, CA 90024 SUA,

                     este autorizat să introducă pe piața Uniunii alimentul nou menționat la alineatul (1), cu excepția cazului în care un solicitant ulterior obține autorizația pentru alimentul nou fără a face trimitere la datele protejate în temeiul articolului 2 din prezentul regulament sau cu acordul societății ChromaDex Inc.

               (3)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexă.

               (4)   Autorizația menționată la prezentul articol nu aduce atingere dispozițiilor Directivei 2002/46/CE.

            Articolul 2
            Studiile cuprinse în dosarul de cerere, pe baza cărora autoritatea a evaluat alimentul nou menționat la articolul 1, asupra cărora solicitantul susține că deține drepturile de proprietate și în absența cărora alimentul nou nu ar fi putut să fie autorizat, nu pot fi utilizate în beneficiul unui solicitant ulterior pentru o perioadă de cinci ani de la data intrării în vigoare a prezentului regulament, fără acordul societății ChromaDex Inc.

            Articolul 3
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 4
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 ianuarie 2020.

                  Pentru Comisie

                  Președintele

               Ursula VON DER LEYEN

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

            (4)  Keystone Bioanalytical Inc., The Metabolism of Nicotinamide Riboside in Human Blood (studiul nr. 160312), 10 ianuarie 2018, nepublicat.

            (5)  Experimur, Oral 7-Day Dose Range Finding Toxicity Study in Juvenile Dogs (studiul nr. 17-921), 27 noiembrie 2017, nepublicat.

            (6)  IPS Therapeutique, Inc., Evaluation of the effects of Nicotinamide Riboside Chloride on the human potassium channel using human embryonic kidney (HEK) 293 cells transfected with a human ether-a-go-go-related gene (hERG), 25 martie 2016, nepublicat.

            (7)  Experimur, Oral 28-Day Toxicity Study in Juvenile Dogs (studiul nr. 17-940), 20 februarie 2018, nepublicat.

            (8)  Syngene International Limited, Comparative 90-Day Oral Toxicity Study in Sprague Dawley Rats (studiul nr. S14022), 12 mai 2015, nepublicat.

            (9)  Advinus Therapeutics Limited, Nicotinamide riboside chloride:
            one generation reproduction toxicity study through diet in Sprague-Dawley rats (studiul nr. G10959), 21 noiembrie 2016, nepublicat.

            (10)  Advinus Therapeutics Limited, Nicotinamide riboside chloride:
            embryo-fetal developmental toxicity study in Sprague-Dawley rats by oral route (studiul nr. G10957), 30 septembrie 2016.

            (11)  EFSA Journal 2019;17(8):5775.

            ANEXĂ
            Anexa la Regulamentul de punere în aplicare (UE) 2017/2470 se modifică după cum urmează:

               1.
               În tabelul 1 (Alimente noi autorizate), se inserează următoarea rubrică în ordine alfabetică:

                           Aliment nou autorizat

                           Condițiile în care poate fi utilizat alimentul nou

                           Cerințe specifice suplimentare privind etichetarea

                           Alte cerințe

                           Protecția datelor

                           „Clorură de ribozid-nicotinamidă

                              Categorie specifică de alimente

                              Niveluri maxime

                           Denumirea alimentului nou de pe eticheta produselor alimentare care îl conțin este „Clorură de ribozid-nicotinamidă”.

                           Autorizat la 20 februarie 2020. Această includere se bazează pe dovezi științifice și pe date științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283.
                           Solicitant: ChromaDex Inc., 10900 Wilshire Boulevard Suite 600, Los Angeles, CA 90024 SUA. Pe perioada protecției datelor, alimentul nou clorură de ribozid-nicotinamidă este autorizat să fie introdus pe piața Uniunii numai de către ChromaDex Inc., cu excepția cazului în care un solicitant ulterior obține autorizația pentru alimentul nou fără a face trimitere la dovezile științifice sau la datele științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283, sau cu acordul ChromaDex Inc.”
                           Data de încheiere a protecției datelor: 20 februarie 2025.”

                           Suplimente alimentare, astfel cum sunt definite în Directiva 2002/46/CE

                           300 mg/zi pentru populația generală, adultă, cu excepția femeilor însărcinate și a celor care alăptează
                           230 mg/zi pentru femeile însărcinate și pentru cele care alăptează

               2.
               În tabelul 2 (Specificații), se inserează următoarea rubrică în ordine alfabetică:

                           Alimente noi autorizate

                           Specificații

                           „Clorură de ribozid-nicotinamidă

                              Descriere/Definiție:

                           Alimentul nou este o formă sintetică a ribozid-nicotinamidei.
                           Alimentul nou conține clorură de ribozid-nicotinamidă în proporție de ≥ 90 %, în principal în forma sa β, celelalte componente fiind solvenți reziduali, subproduse de reacție și produși de degradare.
                           Clorură de ribozid-nicotinamidă:
                           Numărul CAS: 23111-00-4
                           Număr CE: 807-820-5
                           Denumire IUPAC: 1-[(2R,3R,4S,5R)-3,4-dihidroxi-5-(hidroximetil)oxolan-2-il]piridină-1-ium-3-carboxamidă;clorură
                           Formula chimică: C11H15N2O5Cl
                           Masa moleculară: 290,7 g/mol

                              Caracteristici/Compoziție:

                           Culoare: Alb spre maro deschis
                           Formă: Pulbere
                           Identificare: Conform cu RMN (rezonanță magnetică nucleară)
                           Clorură de ribozid-nicotinamidă: ≥ 90 %
                           Conținut de apă: ≤ 2 %

                              Solvenți reziduali:

                           Acetonă: ≤ 5 000  mg/kg
                           Metanol: ≤ 1 000  mg/kg
                           Acetonitril: ≤ 50 mg/kg
                           Metil tert-butil eter: ≤ 500 mg/kg

                              Subproduse de reacție:

                           Acetat de metil: ≤ 1 000  mg/kg
                           Acetamidă: ≤ 27 mg/kg
                           Acid acetic: ≤ 5 000  mg/kg

                              Metale grele:

                           Arsen: ≤ 1 mg/kg

                              Criterii microbiologice:

                           Număr total pe placă: ≤ 1000 UFC/g
                           Drojdii și mucegaiuri: ≤ 100 UFC/g

                              Escherichia coli: Absență în 10 g”


title: Regulamentul de punere în aplicare (UE) 2020/17 al Comisiei din 10 ianuarie 2020 privind nereînnoirea aprobării substanței active clorpirifos-metil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

text:
                  13.1.2020

                  RO

                  Jurnalul Oficial al Uniunii Europene

                  L 7/11

         REGULAMENTUL DE PUNERE ÎN APLICARE (UE) 2020/17 AL COMISIEI
         din 10 ianuarie 2020
         privind nereînnoirea aprobării substanței active clorpirifos-metil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1) și articolul 78 alineatul (2),
         întrucât:

                     (1)

                     În temeiul Directivei 2005/72/CE a Comisiei (2), clorpirifos-metilul a fost inclus ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE sunt considerate aprobate în temeiul Regulamentului (CE) nr. 1107/2009 și sunt incluse în partea A a anexei la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active clorpirifos-metil, în condițiile menționate în partea A din anexa la Regulamentul de punere în aplicare (UE) nr. 540/2011, expiră la 31 ianuarie 2020.

                     (4)

                     Au fost depuse cereri de reînnoire a aprobării substanței active clorpirifos-metil în conformitate cu articolul 1 din Regulamentul de punere în aplicare (UE) nr. 844/2012 al Comisiei (5) în termenul prevăzut la articolul respectiv.

                     (5)

                     Solicitanții au depus dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererile sunt complete.

                     (6)

                     Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis, la data de 3 iulie 2017, Autorității Europene pentru Siguranța Alimentară (denumită în continuare „autoritatea”) și Comisiei.

                     (7)

                     De asemenea, autoritatea a pus dosarul rezumativ suplimentar la dispoziția publicului. Totodată, autoritatea a transmis solicitanților și statelor membre raportul de evaluare a reînnoirii aprobării, în vederea formulării de observații, și a lansat o consultare publică pe baza acestui subiect. Autoritatea a transmis Comisiei observațiile primite.

                     (8)

                     La data de 4 iulie 2018, autoritatea le-a cerut solicitanților să ofere informații suplimentare statelor membre, Comisiei și autorității. Evaluarea informațiilor suplimentare efectuată de către statul membru raportor a fost transmisă autorității sub forma unui raport de evaluare a reînnoirii aprobării actualizat.

                     (9)

                     Autoritatea a organizat o dezbatere între experți în aprilie 2019 pentru a discuta anumite elemente legate de evaluarea riscurilor pentru sănătatea umană. Din cauza preocupărilor legate de genotoxicitate și de neurotoxicitate asupra dezvoltării, exprimate în timpul acelei dezbateri, Comisia a transmis autorității, la data de 1 iulie 2019, un mandat prin care solicită o declarație privind rezultatele disponibile ale evaluării efectelor asupra sănătății umane și o indicație dacă substanța activă poate să îndeplinească criteriile de aprobare referitoare la sănătatea umană, astfel cum sunt prevăzute la articolul 4 din Regulamentul (CE) nr. 1107/2009.

                     (10)

                     La 31 iulie 2019, autoritatea a transmis Comisiei o declarație inițială (6) privind rezultatele disponibile ale evaluării efectelor asupra sănătății umane. La 11 noiembrie 2019, în urma dezbaterii între experți din septembrie 2019, autoritatea a transmis Comisiei o versiune actualizată a declarației sale (7). În această declarație, autoritatea și-a confirmat concluziile privind evaluarea riscurilor pentru sănătatea umană, potrivit cărora există domenii critice de preocupare. Considerând ca forțe probante preocupările legate de clorpirifos și literatura științifică deschisă disponibilă privind clorpirifos-metilul, nu se poate exclude faptul că această substanță are un potențial genotoxic. În timpul evaluării inter pares, experții au considerat justificată abordarea prin extrapolare a celor două substanțe deoarece sunt asemănătoare în ceea ce privește structura și comportamentul toxicocinetic. În consecință, nu sunt posibile nici stabilirea valorilor de referință bazate pe criterii de sănătate pentru clorpirifos-metil, nici efectuarea evaluărilor relevante în ceea ce privește consumatorii și riscul non-alimentar. În plus, s-au exprimat preocupări legate de neurotoxicitatea asupra dezvoltării (DNT) în privința căreia există dovezi epidemiologice care demonstrează legătura dintre expunerea la clorpirifos și/sau clorpirifos-metil în timpul dezvoltării și producerea de efecte adverse asupra dezvoltării neurologice a copiilor. Mai mult, experții implicați în evaluarea inter pares au considerat potrivită clasificarea clorpirifos-metilului ca substanță toxică pentru reproducere de categoria 1B, în conformitate cu criteriile prevăzute în Regulamentul (CE) nr. 1272/2008 al Parlamentului European și al Consiliului (8).

                     (11)

                     Comisia a invitat solicitanții să își prezinte observațiile privind declarațiile autorității. În plus, în conformitate cu articolul 14 alineatul (1) al treilea paragraf din Regulamentul de punere în aplicare (UE) nr. 844/2012, Comisia a invitat solicitanții să prezinte observații privind proiectul de raport de reînnoire. Solicitanții și-au prezentat observațiile, care au fost examinate cu atenție.

                     (12)

                     Cu toate acestea, în pofida argumentelor prezentate de solicitanți, preocupările legate de substanța activă în cauză nu au putut fi eliminate.

                     (13)

                     În consecință, nu s-a putut stabili, cu privire la una sau mai multe utilizări reprezentative ale cel puțin unui produs de protecție a plantelor, îndeplinirea criteriilor de aprobare prevăzute la articolul 4 din Regulamentul (CE) nr. 1107/2009. Evaluarea riscului pentru mediu, deși nu este finalizată încă, nu poate schimba această concluzie atâta timp cât nu sunt îndeplinite criteriile de aprobare privind efectele asupra sănătății umane și nu ar trebui așadar să mai întârzie luarea unei decizii privind reînnoirea aprobării substanței active. Prin urmare, este oportun să nu se reînnoiască aprobarea substanței active clorpirifos-metil, în conformitate cu articolul 20 alineatul (1) litera (b) din regulamentul menționat.

                     (14)

                     Prin urmare, Regulamentul de punere în aplicare (UE) nr. 540/2011 trebuie modificat în consecință.

                     (15)

                     Statelor membre ar trebui să li se acorde timp suficient pentru a retrage autorizațiile acordate produselor de protecție a plantelor care conțin clorpirifos-metil.

                     (16)

                     În ceea ce privește produsele de protecție a plantelor care conțin clorpirifos-metil, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, perioada respectivă nu ar trebui să depășească 3 luni de la data de intrare în vigoare a prezentului regulament.

                     (17)

                     Regulamentul de punere în aplicare (UE) 2018/1796 al Comisiei (9) a prelungit perioada de aprobare a substanței clorpirifos-metil până la 31 ianuarie 2020, pentru a se permite ca procesul de reînnoire să fie finalizat înainte de expirarea aprobării substanței respective. Cu toate acestea, având în vedere faptul că a fost luată o decizie cu privire la nereînnoirea aprobării înaintea expirării prelungirii perioadei de aprobare, prezentul regulament ar trebui să se aplice cât mai curând posibil.

                     (18)

                     Prezentul regulament nu împiedică transmiterea unei noi cereri pentru aprobarea substanței clorpirifos-metil în temeiul articolului 7 din Regulamentul (CE) nr. 1107/2009.

                     (19)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Nereînnoirea aprobării substanței active
            Nu se reînnoiește aprobarea substanței active clorpirifos-metil.

            Articolul 2
            Modificarea Regulamentului de punere în aplicare (UE) nr. 540/2011
            În partea A a anexei la Regulamentul de punere în aplicare (UE) nr. 540/2011, rândul 112, referitor la clorpirifos-metil, se elimină.

            Articolul 3
            Măsuri tranzitorii
            Statele membre retrag autorizațiile acordate pentru produsele de protecție a plantelor care conțin clorpirifos-metil ca substanță activă până cel târziu la 16 februarie 2020.

            Articolul 4
            Perioada de grație
            Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 expiră cel târziu la 16 aprilie 2020.

            Articolul 5
            Intrare în vigoare
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 ianuarie 2020.

                  Pentru Comisie

                  Președintele

               Ursula VON DER LEYEN

            (1)  JO L 309, 24.11.2009, p. 1.

            (2)  Directiva 2005/72/CE a Comisiei din 21 octombrie 2005 de modificare a Directivei 91/414/CEE a Consiliului în vederea înscrierii substanțelor active clorpirifos, clorpirifos-metil, mancozeb, maneb și metiram (JO L 279, 22.10.2005, p. 63).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  EFSA (Autoritatea Europeană pentru Siguranța Alimentară), 2019. Declarația privind rezultatele disponibile ale evaluării efectelor asupra sănătății umane în contextul evaluării inter pares a pesticidelor efectuate pentru substanța activă clorpirifos-metil. EFSA Journal 2019;17(5):5810. https://doi.org/10.2903/j.efsa.2019.5810

            (7)  Autoritatea Europeană pentru Siguranța Alimentară (EFSA), 2019. Declarația actualizată privind rezultatele disponibile ale evaluării efectelor asupra sănătății umane în contextul evaluării inter pares a pesticidelor efectuate pentru substanța activă clorpirifos-metil. EFSA Journal 2019;17(11):5908, 21 pp. https://doi.org/10.2903/j.efsa.2019.5908

            (8)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

            (9)  Regulamentul de punere în aplicare (UE) 2018/1796 al Comisiei din 20 noiembrie 2018 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active amidosulfuron, bifenox, clorpirifos, clorpirifos-metil, clofentezin, dicamba, difenoconazol, diflubenzuron, diflufenican, dimoxistrobin, fenoxaprop-P, fenpropidin, lenacil, mancozeb, mecoprop-P, metiram, nicosulfuron, oxamil, picloram, piraclostrobin, piriproxifen și tritosulfuron (JO L 294, 21.11.2018, p. 15).


title: Regulamentul de punere în aplicare (UE) 2020/18 al Comisiei din 10 ianuarie 2020 privind nereînnoirea aprobării substanței active clorpirifos, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

text:
                  13.1.2020

                  RO

                  Jurnalul Oficial al Uniunii Europene

                  L 7/14

         REGULAMENTUL DE PUNERE ÎN APLICARE (UE) 2020/18 AL COMISIEI
         din 10 ianuarie 2020
         privind nereînnoirea aprobării substanței active clorpirifos, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1) și articolul 78 alineatul (2),
         întrucât:

                     (1)

                     În temeiul Directivei 2005/72/CE a Comisiei (2), clorpirifos a fost inclus ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE sunt considerate aprobate în temeiul Regulamentului (CE) nr. 1107/2009 și sunt incluse în partea A a anexei la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active clorpirifos, în condițiile menționate în partea A din anexa la Regulamentul de punere în aplicare (UE) nr. 540/2011, expiră la 31 ianuarie 2020.

                     (4)

                     Au fost depuse cereri de reînnoire a aprobării substanței active clorpirifos în conformitate cu articolul 1 din Regulamentul de punere în aplicare (UE) nr. 844/2012 al Comisiei (5) în termenul prevăzut la articolul respectiv.

                     (5)

                     Solicitanții au depus dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererile sunt complete.

                     (6)

                     Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis, la data de 3 iulie 2017, Autorității Europene pentru Siguranța Alimentară (denumită în continuare „autoritatea”) și Comisiei.

                     (7)

                     De asemenea, autoritatea a pus dosarul rezumativ suplimentar la dispoziția publicului. Totodată, autoritatea a transmis solicitanților și statelor membre raportul de evaluare a reînnoirii aprobării, în vederea formulării de observații, și a lansat o consultare publică pe baza acestui subiect. Autoritatea a transmis Comisiei observațiile primite.

                     (8)

                     La data de 4 iulie 2018, autoritatea le-a cerut solicitanților să ofere informații suplimentare statelor membre, Comisiei și autorității. Evaluarea informațiilor suplimentare efectuată de către statul membru raportor a fost transmisă autorității sub forma unui raport de evaluare a reînnoirii aprobării actualizat.

                     (9)

                     Autoritatea a organizat o dezbatere între experți în aprilie 2019 pentru a discuta anumite elemente legate de evaluarea riscurilor pentru sănătatea umană. Din cauza preocupărilor legate de genotoxicitate și de neurotoxicitate asupra dezvoltării, exprimate în timpul acelei dezbateri, Comisia a transmis autorității, la data de 1 iulie 2019, un mandat prin care solicită o declarație privind rezultatele disponibile ale evaluării efectelor asupra sănătății umane și o indicație dacă substanța activă poate să îndeplinească criteriile de aprobare referitoare la sănătatea umană, astfel cum sunt prevăzute la articolul 4 din Regulamentul (CE) nr. 1107/2009.

                     (10)

                     La 31 iulie 2019, autoritatea a transmis declarația (6) către Comisie. În această declarație, autoritatea și-a confirmat concluziile privind evaluarea riscurilor pentru sănătatea umană, potrivit cărora există domenii critice de preocupare. Pe baza informațiilor disponibile și în urma rezultatelor pozitive ale unui număr de studii in vitro și in vivo, nu se poate exclude faptul că clorpirifos are potențial genotoxic. În consecință, nu sunt posibile nici stabilirea valorilor de referință bazate pe criterii de sănătate pentru clorpirifos, nici efectuarea evaluărilor relevante în ceea ce privește consumatorii și riscul non-alimentar. În plus, au fost observate semne de neurotoxicitate asupra dezvoltării (DNT) în cadrul studiului disponibil privind neurotoxicitatea asupra dezvoltării la șobolani și există dovezi epidemiologice care demonstrează legătura dintre expunerea la clorpirifos și/sau clorpirifos-metil în timpul dezvoltării și producerea de efecte adverse asupra dezvoltării neurologice a copiilor. Mai mult, experții implicați în evaluarea inter pares au considerat potrivită clasificarea clorpirifos-metilului ca substanță toxică pentru reproducere de categoria 1B, în conformitate cu criteriile prevăzute în Regulamentul (CE) nr. 1272/2008 al Parlamentului European și al Consiliului (7).

                     (11)

                     Comisia a invitat solicitanții să își prezinte observațiile privind declarația autorității. În plus, în conformitate cu articolul 14 alineatul (1) al treilea paragraf din Regulamentul de punere în aplicare (UE) nr. 844/2012, Comisia a invitat solicitanții să prezinte observații privind proiectul de raport de reînnoire. Solicitanții și-au prezentat observațiile, care au fost examinate cu atenție.

                     (12)

                     Cu toate acestea, în pofida argumentelor prezentate de solicitanți, preocupările legate de substanța activă în cauză nu au putut fi eliminate.

                     (13)

                     În consecință, nu s-a putut stabili, cu privire la una sau mai multe utilizări reprezentative ale cel puțin unui produs de protecție a plantelor, îndeplinirea criteriilor de aprobare prevăzute la articolul 4 din Regulamentul (CE) nr. 1107/2009. Evaluarea riscului pentru mediu, deși nu este finalizată încă, nu poate schimba această concluzie atâta timp cât nu sunt îndeplinite criteriile de aprobare privind efectele asupra sănătății umane și nu ar trebui așadar să mai întârzie luarea unei decizii privind reînnoirea aprobării substanței active. Prin urmare, este oportun să nu se reînnoiască aprobarea substanței active clorpirifos, în conformitate cu articolul 20 alineatul (1) litera (b) din regulamentul menționat.

                     (14)

                     Prin urmare, Regulamentul de punere în aplicare (UE) nr. 540/2011 trebuie modificat în consecință.

                     (15)

                     Statelor membre ar trebui să li se acorde timp suficient pentru a retrage autorizațiile acordate produselor de protecție a plantelor care conțin clorpirifos.

                     (16)

                     În ceea ce privește produsele de protecție a plantelor care conțin clorpirifos, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, perioada respectivă nu ar trebui să depășească 3 luni de la data de intrare în vigoare a prezentului regulament.

                     (17)

                     Regulamentul de punere în aplicare (UE) 2018/1796 al Comisiei (8) a prelungit perioada de aprobare a substanței clorpirifos până la 31 ianuarie 2020, pentru a se permite ca procesul de reînnoire să fie finalizat înainte de expirarea aprobării substanței respective. Cu toate acestea, având în vedere faptul că a fost luată o decizie cu privire la nereînnoirea aprobării înaintea expirării prelungirii perioadei de aprobare, prezentul regulament ar trebui să se aplice cât mai curând posibil.

                     (18)

                     Prezentul regulament nu împiedică transmiterea unei noi cereri pentru aprobarea substanței clorpirifos în temeiul articolului 7 din Regulamentul (CE) nr. 1107/2009.

                     (19)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Nereînnoirea aprobării substanței active
            Nu se reînnoiește aprobarea substanței active clorpirifos.

            Articolul 2
            Modificarea Regulamentului de punere în aplicare (UE) nr. 540/2011
            În partea A a anexei la Regulamentul de punere în aplicare (UE) nr. 540/2011, rândul 111, referitor la clorpirifos, se elimină.

            Articolul 3
            Măsuri tranzitorii
            Statele membre retrag autorizațiile acordate pentru produsele de protecție a plantelor care conțin clorpirifos ca substanță activă până cel târziu la 16 februarie 2020.

            Articolul 4
            Perioada de grație
            Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 expiră cel târziu la 16 aprilie 2020.

            Articolul 5
            Intrare în vigoare
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 ianuarie 2020.

                  Pentru Comisie

                  Președintele

               Ursula VON DER LEYEN

            (1)  JO L 309, 24.11.2009, p. 1.

            (2)  Directiva 2005/72/CE a Comisiei din 21 octombrie 2005 de modificare a Directivei 91/414/CEE a Consiliului în vederea înscrierii substanțelor active clorpirifos, clorpirifos-metil, mancozeb, maneb și metiram (JO L 279, 22.10.2005, p. 63).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  EFSA (Autoritatea Europeană pentru Siguranța Alimentară), 2019. Declarația privind rezultatele disponibile ale evaluării efectelor asupra sănătății umane în contextul evaluării inter pares a pesticidelor efectuate pentru substanța activă clorpirifos. Jurnalul EFSA 2019;17(5):5809. https://doi.org/10.2903/j.efsa.2019.5809

            (7)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

            (8)  Regulamentul de punere în aplicare (UE) 2018/1796 al Comisiei din 20 noiembrie 2018 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active amidosulfuron, bifenox, clorpirifos, clorpirifos-metil, clofentezin, dicamba, difenoconazol, diflubenzuron, diflufenican, dimoxistrobin, fenoxaprop-P, fenpropidin, lenacil, mancozeb, mecoprop-P, metiram, nicosulfuron, oxamil, picloram, piraclostrobin, piriproxifen și tritosulfuron (JO L 294, 21.11.2018, p. 15).